Дунейм щыхъыбархэр

Нобэ
Энергиер зэгъэзэхуэным и дунейпсо махуэщ
Щэхуэным и дунейпсо махуэщ
Урысейм щагъэлъапIэ Экономистым и махуэр
Польшэм и щхьэхуитыныгъэм и махуэщ
Япэ дунейпсо зауэр щиуха махуэщ. Ар екIуэкIащ 1914 гъэм бадзэуэгъуэм и 28-м къыщыщIэдзауэ 1918 гъэм щэкIуэгъуэм и 11 пщIондэ икIи къалъытэ къэрал нэхъыбэ дыдэ зыхэта зауэхэм ящыщу.
1837 гъэм Урысейм къыщызэIуахащ цIыхухэр къызэрырашэкI мафIэгухэр зэрыкIуэ япэ гъущI гъуэгур. Абы зэпищIэрт Петербургрэ Царское Село жылэмрэ.
1990 гъэм дунейм къытехьащ «Российская газета»-м и япэ къыдэкIыгъуэр.
1821 гъэм къалъхуащ урыс тхакIуэшхуэ Достоевский Фёдор.
1908 гъэм къалъхуащ полковник, Бэракъ Плъыжь ордену 6 зрата Шемякин (Къардэн) Михаил.
1917 гъэм къалъхуащ Совет Союзым и ЛIыхъужь, генерал-майор Къардэн Къубатий.
1920 гъэм къалъхуащ КъБР-м гъуазджэхэмкIэ щIыхь зиIэ и лэжьакIуэ, балетмейстер Гальперин Григорий.
1937 гъэм къалъхуащ экономикэ щIэныгъэхэм я доктор, КъБКъМУ-м и профессор Жанджэрий Юрий.
1939 гъэм къалъхуащ мэкъумэш щIэныгъэхэм я доктор, КъБКъМУ-м и профессор, УФ-ми КъБР-ми мэкъумэш хозяйствэмкIэ щIыхь зиIэ я лэжьакIуэ, ЩIДАА-м и академик Хьэмыкъуэ Владимир.
1939 гъэм къалъхуащ спортым и мастер, Олимп Джэгухэм лыжэкIэ къызэдэжэнымкIэ щэнейрэ я чемпионкэ Боярских Клавдие.
1945 гъэм къалъхуащ Никарагуам и президент Ортегэ Даниэль.
1958 гъэм къалъхуащ филологие щIэныгъэхэм я доктор, КъБКъУ-м и профессор Къэмбэчокъуэ Iэдэм.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 2 – 4, жэщым 1 градус щыхъунущ.
Лъэпкъ Iущыгъэ:
АнэIэкIэ къыгуэхи, анэгукIэ къызэт.

Зыгъэхьэзырар ЖЬЭКIЭМЫХЪУ Маринэщ.
